wagwoord vergeet « Informasietegnologie
Alweer jou wagwoord vergeet?
Het jy die IT dienstoonbank se nommer geprogrammeer op jou telefoon vir in geval jy jou wagwoord vir die soveelste keer verloor of vergeet? Nou hoef jy nie meer nie!
Te danke aan `n nuwe stelsel ontwikkel deur IT kan jy nou self jou wagwoord op die intreeblad van enige van die portale (byvoorbeeld http://my.sun.ac.za) verander deur te kliek op "Wagwoord vergeet?". `n Tydelike wagwoord kan via die portaal-applikasie aan jou toegeken word op grond van een van die volgende:
`n Eksterne e-posadres (as jy alumni is)
Sekuriteitsvrae en antwoorde
Onthou asseblief dat dat die stelsel slegs jou wagwoord kan verander as bogenoemde inligting volledig en akkuraat op ons databasis vasgelê is.
Vir enige navrae kontak die IT Dienssentrum by x4367.
Tags: wagwoord vergeet, wagwoord, portale
Posted in E-pos, Algemeen, Internet, Sekuriteit | Comments Off on Alweer jou wagwoord vergeet?
IT Dienstoonbank: Die stemme aan die ander kant van jou telefoon
Donderdag, Februarie 23rd, 2012
Jy ken dit al uit jou kop uit – die nommer wat jy bel as jy op `n Maandagoggend as jy sonder rede jou wagwoord vergeet of jou baas die powerpoint-aanbieding vir sy vergadering tien minute voor die tyd per ongeluk "verloor" het. Ooit gewonder wie die stemme aan die ander kant van die telefoon is?
Informasietegnologie se dienstoonbank word van 8:00 tot 4:30 beman deur sewe personeellede – 6 manne en een roos tussen die dorings. Die spannetjie is IT se voordeur – jou eerste stop as jy `n probleem het en dit so gou as moontlik opgelos wil hê.
Verskeie funksies word deur die IT Dienstoonbank vervul, onder andere administrasie van alle versoeke telefonies ontvang, sowel as via die vier generiese e-posse, netwerkadministrasietake en ook eerste vlak gebruikersondersteuning. Vir dié span is dit belangrik dat gebruikers te alle tye op hoogte gehou word van hul probleem se status.
Die Dienstoonbank se hoofdoelwit is om so gou moontlik navrae te hanteer en probleme op te los sodat jy so gou as moontlik kan voortgaan met jou werk. Hulle werk, aan die ander kant, word aansienlik vergemaklik as gebruikers hulle samewerking gee, volledige inligting verskaf en bo alles geduldig bly. Vir elke probleem is daar `n oplossing – al voel dit nie altyd so nie! Vele interessante klagtes en versoeke word daagliks aangehoor, maar met al die geduld in die wêreld kwyt die Dienstoonbank hulle verbasend goed van hul taak.
Om te verseker dat jy hierdie vinnige diens kry, is dit belangrik om `n paar goed te weet .
Indien jy `n dringende versoek het en nie telefonies by die Dienstoonbank uitkom nie, kan jy self `n versoek aanmeld deur `n e-pos te stuur. Geen gewag en aanhou meer nie!
Stuur `n e-pos aan help@sun.ac.za met die volgende belangrike inligting:
Beskrywing van probleem
Batenommer van rekenaar, drukker, skootrekenaar
Boodskappe kan vir IT se Dienstoonbank gelos word by telefoonnommer 021 808 4367. Versoeke kan ook aanlyn gedoen word by https://iheat.sun.ac.za/webheat.
Sodra 'n versoek suksesvol aangeteken is, sal jy `n 'n epos ontvang met `n verwysingsnommer wat jy kan gebruik om om navraag te doen oor die vordering van jou versoek.
Enige rekenaarverwante navrae kan gerig word aan helpinfo@sun.ac.za, maar om probleme aan te meld, gebruik asseblief help@sun.ac.za.